《夏初临·本意》
清代·陈维崧

中酒心情，拆绵时节，瞢腾刚送春归。
一亩池塘，绿荫浓触帘衣。
柳花搅乱晴晖。
更画梁、玉翦交飞。
贩茶船重，挑笋人忙，山市成围。
蓦然却想，三十年前，铜驼恨积，金谷人稀。
划残竹粉，旧愁写向阑西。
惆怅移时。
镇无聊、掐损蔷薇。
许谁知？
细柳新蒲，都付鹃啼。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。